عرب بیرلیگی، سودان‌داکی نیظامی کئچید شوراسینی دستکلدیگینی بیل‌دیره‌رک، اولوسلار آراسی توپلوما دا اؤلکه‌ده ثابت‌لیک و اوزلاشما دستکلمه‌لری چاغیریشی ائتدی.
مرکزی مصرین باشکندی قاهیره‌دکی عرب بیرلیگی طرفین‌دن ائدیلن آچیقلامادا، سودان نیظامی کئچید شوراسی‌نین باشقانی عبد الفتاح البورهان‌ین آتدیغی آددیم‌لاردان دویولان ممنونیت وورغولانیب.
ساوونما ناظیری عوض بن عوف، 11 آوریل‌ده دولت تلویزیوندا یوکسک امنیت شوراسی باشقانی صیفتیله چیخیشیندا، اوردونون اؤلکه رهبرلیگینه ال قویدوغونو و 2 ایللیک کئچید دؤورونون باشلادیغینی بیلدیرمیشدی.
آنجاق بن عوف، سودان‌دا نیظامی کئچید شوراسی‌نین باشقانی کیمی آند ایچمه‌سی‌نین اوزرین‌دن 24 ساعات کئچممیش وظیفه‌سینی بوراخدیغینی و یئرینه عبدالفتاح البورهانی سئچدیگینی آچیقلامیشدی.
سونرادان نیظامی کئچید شوراسی‌نین باشینا کئچن بورهان، شنبه آخشامی نیظامی کئچید شوراسی آدین‌دان فرمان وئره‌رک 8 نفر شورا عضو‌لوگونه تعیین اولوندوغونو بیلدیرمیشدی.
نیظامی کئچید شوراسی عضو‌لرینه تعیین اولونان اوردودان آلتی نفر و امنیت تشکیلاتی و کشفیات‌دان هر بیریندن  بیر نفر آند ایچه‌رک وظیفه‌یه باشلامیشدی.
سون اولا‌راق شورا طرفین‌دن ائدیلن بیانات‌لار یئنی قورولا‌جاق حکومتین سیاسی‌لر طرفین‌دن قورولاجاغینی آچیقلامیشدی.
سودان، 19 دسامبر 2018دن بو یانا حیات باها‌لی‌لیغی اعتراض ائدیلدیگی و عمر البشیرین وظیفه‌دن گئتمه‌سی‌نین ایستدیگی تاماشا‌لارا صحنه اولوردو.
سوداندا اوردو نزدین‌دکی سرعت‌لی دستک گوجلری قوموتانی ژنرال محمد حمدان دقلو، دونن ائتدیگی آچیقلامادا، بشیرین باشکند خارطومدا ائو حبسینده اولدوغونو بیلدیرمیشدی.
